Abissaare

Abissaare (ka Abisaare ja Pusu, kohakääne AbissaardeEesti kohanimeraamat, lk. 24) on küla Põlvamaal Kanepi vallas.

Küla läbib Kanepi–Võru maanteeEesti kohanimeraamat, kaart 39. Külas asub Abissaare karjäär.

Kohta on esmamainitud 1503. aastal kujul Abisar. Järgnesid mainimised 1506 kujul Abiſar, 1582 kujul Awistfer, 1601 kujul Awisaar ja 1839 nimetati karjamõisa Abbisaar. Küla asus Kambja kihelkonnas ja kuulus Veski mõisale.

Nime algusosa tuleb tõenäoliselt isikunimest. Pikemalt räägitakse sellest artiklis Abikülä.

Erandlik kirjapilt Awistfer on moodustunud osistest Abi + -ste + -vere.

19. sajandil asendus Abissaare kohanimena Pusuga. Külas asusid Pusu karjamõis ja kõrts. Seda kohanime mainiti 1796 kujul Pussu ja 1839 kujul Pussi. 1923. aasta andmeil oli Pusu niihästi küla kui asundus. Pusu on tänini säilinud bussipeatuse nimena. Külas on ka Pusu tee.

Abissaare nimi võeti Pusu asemel kasutusele taas pärast teist maailmasõda, 1945. 1977 liideti Abissaarega lõunas olnud ja kunagi Kanepi kihelkonda kuulunud Reinu küla ja läänes olnud Nõoste ehk Tigase küla.

Enne Eesti omavalitsuste haldusreformi 2017. aastal kuulus küla Valgjärve valda.

Viited

Kategooria:Kanepi vald
Kategooria:Põlva maakonna külad